b'\n_START_ARTICLE_\nVladimirin alue\n_START_SECTION_\nMaantiede\n_START_PARAGRAPH_\nVladimirin alue kuuluu p\xc3\xa4\xc3\xa4asiassa It\xc3\xa4-Euroopan tasankoon vain luoteisosa sijaitsee Keski-Ven\xc3\xa4j\xc3\xa4n yl\xc3\xa4ng\xc3\xb6ll\xc3\xa4. Alueen it\xc3\xa4rajalla virtaa Oka. Muista joista mainittakoon Okan sivujoki Kljazma, joka virtaa Vladimirin kaupungin l\xc3\xa4pi.\n_START_SECTION_\nHistoria\n_START_PARAGRAPH_\nVladimirin kaupunki on perustettu 990 jaa. Siit\xc3\xa4 tuli Luoteis-Ven\xc3\xa4j\xc3\xa4n ja Vladimir-Suzdalin valtion p\xc3\xa4\xc3\xa4kaupunki 1157. Se oli johtava ven\xc3\xa4l\xc3\xa4isvaltio Kiovan romahduksen j\xc3\xa4lkeen. Mongolit valloittivat alueen 1238 ja polttivat koko kaupungin. Siit\xc3\xa4 huolimatta Vladimirissa on hyvin s\xc3\xa4ilyneit\xc3\xa4 muinaisia katedraaleja, kirkkoja ja luostareita, jotka edustavat vanhaa perinnett\xc3\xa4 sek\xc3\xa4 kristillisine ett\xc3\xa4 pakanallisine kuvioineen. Yksi Euroopan t\xc3\xa4rkeimmist\xc3\xa4 arkeologisista l\xc3\xb6yd\xc3\xb6ist\xc3\xa4 korkealta paleoliittiselta kaudelta, Sungirin asutus ihmishautoineen on Vladimirin alueella. Sungir on noin 20 000\xe2\x80\x9328 000 vuotta vanhaa asutusta.\n_START_SECTION_\nV\xc3\xa4est\xc3\xb6\n_START_PARAGRAPH_\nVladimirin alueen asukasluku on 1\xc2\xa0449\xc2\xa0000 henke\xc3\xa4 (vuonna 2008). Kaupunkiv\xc3\xa4est\xc3\xb6n osuus on 77,7\xc2\xa0%. Suurimmat kaupungit ovat Vladimir, Kovrov, Murom, Aleksandrov, Gus-Hrustalnyi, Kolt\xc5\xa1ugino ja Vjazniki._NEWLINE_Vuoden 2002 v\xc3\xa4est\xc3\xb6nlaskennan mukaan asukkaista 94,7\xc2\xa0% on ven\xc3\xa4l\xc3\xa4isi\xc3\xa4 ja 0,6\xc2\xa0% tataareja.\n_START_SECTION_\nHallinto\n_START_PARAGRAPH_\nVladimirin alue on yksi Ven\xc3\xa4j\xc3\xa4n federaation j\xc3\xa4senist\xc3\xa4 eli subjekteista. Sen p\xc3\xa4\xc3\xa4kaupunki on Vladimir. Aluehallinnon johdossa on kuvern\xc3\xb6\xc3\xb6ri ja lakias\xc3\xa4\xc3\xa4t\xc3\xa4v\xc3\xa4 kokous._NEWLINE_Paikallishallintoa varten alue on jaettu 16 piiriin ja 5 kaupunkialueeseen.\n_START_SECTION_\nTalous\n_START_PARAGRAPH_\nAlueen t\xc3\xa4rkeimm\xc3\xa4t teollisuudenalat ovat koneenrakennus, metalli-, kevyt-, kemian- ja lasiteollisuus. Lis\xc3\xa4ksi harjoitetaan taidek\xc3\xa4sit\xc3\xb6it\xc3\xa4.\n_START_SECTION_\nMaatalous\n_START_PARAGRAPH_\nMaatilat viev\xc3\xa4t 38% koko alueelta. T\xc3\xa4rkeimpi\xc3\xa4 tuotteita on jyv\xc3\xa4, vihannekset, peruna, rehukasvit, pellava. Nauta- ja pienkarja, my\xc3\xb6s siat ovat alueen karjatalouden p\xc3\xa4\xc3\xa4haarat. Vladimirin kuormahevonen on Ven\xc3\xa4j\xc3\xa4n t\xc3\xa4rkeimpi\xc3\xa4 ty\xc3\xb6hevosia._NEWLINE_Alueelta johtaa rautatiet Ivanovoon, Moskovaan ja Ni\xc5\xbeni Novgorodiin. Moskova-Vladimir-Ni\xc5\xbeni Novgorod ja Moskova-Vladimir-Kazan ovat t\xc3\xa4rkeit\xc3\xa4 kauppa- sek\xc3\xa4 matkareittej\xc3\xa4.'